ΓΡΑΠΤΗ ΕΡΩΤΗΣΗ E-1370/02

υποβολή: Fiorella Ghilardotti (PSE), Giovanni Pittella (PSE)και Catherine Guy-Quint (PSE) προς την Επιτροπή

(14 Μαΐου 2002)

Θέμα: Κατάρτιση του προσωπικού

Πρόσφατα πληροφορηθήκαμε ότι η Επιτροπή κατέβαλε σημαντικό ποσό σε σύμβουλο, προκειμένου να εξασφαλίσει τηνποχρεωτική κατάρτιση του προσωπικού της όσον αφορά το νέο σύστημα αξιολόγησης/σταδιοδρομίας. Λέγεται ότι η ποιότητα της κατάρτισης αυτής ήταν τόσο κακή, ώστε η Επιτροπή αναγκάστηκε να την επανεξετάσει. Ωστόσο, φαίνεται ότι και η αναθεωρημένη εκδοχή είναι επίσης μέτριας ποιότητας και δεν ανταποκρίνεται στις προσδοκίες και τις ανάγκες του προσωπικού.

Λαμβάνονταςπόψη το γεγονός ότι ο κ. Kinnock έχει ορίσει την ικανότητα και το ενδιαφέρον του προσωπικού ως τους ακρογωνιαίους λίθους της μεταρρύθμισής του, είναι λυπηρό να διαπιστώνουμε ότι η Επιτροπή δίνει τόσο λίγη προσοχή στις πρακτικές λεπτομέρειες της ενημέρωσης και της κατάρτισης του προσωπικού της.

Μπορεί η Επιτροπή να επιβεβαιώσει τις πληροφορίες αυτές και να ανακοινώσει το ποσό που πληρώθηκε για την εν λόγω σύμβαση επαγγελματικής κατάρτισης·

Ποια ήταν τα κριτήρια για την ανάθεση αυτής της σύμβασης, που επέτρεψαν μια τόσο μέτρια και δαπανηρή επιλογή· Μπορεί η Επιτροπή να ανακοινώσει τις εκθέσεις αξιολόγησης που οδήγησαν στην επιλογή αυτή·

Μπορεί η Επιτροπή να ανακοινώσει τα αποτελέσματα της αξιολόγησης τωνπαλλήλων που έλαβαν μέρος στην κατάρτιση αυτή και να εξηγήσει τους λόγους για τους οποίους καθυστέρησε τόσο να απαντήσει·

Σε περίπτωση αρνητικής αξιολόγησης της αναθεωρημένης κατάρτισης, ποια ένδικα μέσα έχει προβλέψει η Επιτροπή για την ακύρωση της σύμβασης και την απόδοση των ποσών που σπαταλήθηκαν·

Πώς σκοπεύει η Επιτροπή να δικαιολογήσει τη δαπάνη αυτή στον ευρωπαίο φορολογούμενο·

Απάντηση του κ. Kinnock εξ ονόματος της Επιτροπής

(11 Ιουλίου 2002)

Η Επιτροπή εκπλήσσεται από το γεγονός ότι τα Αξιότιμα Μέλη του Κοινοβουλίου, για να περιγράψουν τις προσπάθειες που κατέβαλε η Επιτροπή για την διατήρηση μιας κατάρτισης σχετικής με την εξέλιξη της σταδιοδρομίας, χρησιμοποίησαν το χαρακτηρισμό αξιοθρήνητη χωρίς προηγουμένως να εξακριβώσουν τα γεγονότα του παρελθόντος, τις τρέχουσες εξελίξεις και τα μέτρα που θα τεθούν σε εφαρμογή.

Επίσης, η Επιτροπή δυσκολεύεται να κατανοήσει το πώς τα Αξιότιμα Μέλη του Κοινοβουλίου μπόρεσαν να περιγράψουν την παρασχεθείσα κατάρτιση ως δαπανηρή όταν, στην ίδια ερώτησή τους, ρωτούν να μάθουν το κόστος αυτής της δράσης, και επίσης να την χαρακτηρίσουν ως μέτρια πριν αναζητήσουν και πληροφορηθούν τα σχετικά στοιχεία.

Είναι λογικό να ζητήσουμε από τα Αξιότιμα Μέλη του Κοινοβουλίου να μην λησμονούν ότι καμία και κανενός είδους κατάρτιση σχετική με την εξέλιξη της σταδιοδρομίας δεν είχε προσφερθεί στο προσωπικό μέχρις ότου η Επιτροπή (ανταποκρινόμενη σε σχετική εντολή που της είχε αναθέσει το Συμβούλιο, στα ρητά αιτήματα που της είχε απευθύνει το Κοινοβούλιο, και στις ανειλημμένες από την ίδιαποχρεώσεις) να ξεκινήσει τη σημερινή στρατηγική της για μεταρρύθμιση και εκσυγχρονισμό.

Το προσωπικό του Οργάνου έχει πάντοτε χαρακτηρισθεί — και δικαίως — ως το πολυτιμότερο αγαθό του οργανισμού και κατά την άποψη της Επιτροπή αυτός ήταν ο βασικός λόγος να παρασχεθεί, ως μέρος μιαςπεύθυνης πολιτικής απασχόλησης, κατάρτιση σχετική με τη σταδιοδρομία, προς το επαγγελματικό συμφέρον του προσωπικού καθώς και προς το συμφέρον της ίδιας της Επιτροπής.

Η εγκαθίδρυση ενός νέου συστήματος εξέλιξης της σταδιοδρομίας αποτελεί αναμφίβολα μία μείζονα πρόκληση για το Όργανο, το οποίο στο παρελθόν δεν είχε ποτέ λάβει τέτοια ανάλογα μέτρα. Η νέα έκθεση εξέλιξης της σταδιοδρομίας (ΕΕΣ) αποτελεί ένα εργαλείο αξιολόγησης το οποίο όντας σύμφωνο με τις βέλτιστες πρακτικές,περβαίνει κατά πολύ την απλή αξιολόγηση τωνπαλλήλων και αποβλέπει στην ενσωμάτωση της επαγγελματικής επιμόρφωσης και των προοπτικών σταδιοδρομίας (περιλαμβανομένων των προαγωγών) στην καθημερινή εργασία όλου του προσωπικού, λαμβανομένωνπόψη των προτεραιοτήτων των διοικητικών μονάδων τους, των προσωπικών φιλοδοξιών τους και των αναγκών τηςπηρεσίας.

Η κατάρτιση αυτή είχε σχεδιασθεί σε πέντε μέρη — τα δύο αφορούσαν όλο το προσωπικό και ταπόλοιπα τρία αφορούσαν ειδικότερα τους αξιολογητές. Στην ερώτησή τους, τα Αξιότιμα Μέλη του Κοινοβουλίου αναφέρονται στο πρώτο από τα μέρη αυτά το οποίο αποσκοπούσε να αποτελέσει εισαγωγή στο νέο σύστημα για όλο το προσωπικό. Μέχρι σήμερα έχουν διοργανωθεί 243 συνεδριάσεις, τις οποίες παρακολούθησε συνολικός αριθμός 20 000 μελών του προσωπικού. Στον αριθμό αυτό συμπεριλαμβάνονται οι πρόσθετες συνεδριάσεις για όσους δεν μπορούσαν να παρακολουθήσουν τις αρχικά προγραμματισθείσες. Απομένουν ορισμένες άλλες συνεδριάσεις, οι οποίες θα διοργανωθούν στις Αντιπροσωπείες.

Απαντήσεις στα επί μέρους ερωτήματα των Αξιότιμων Μελών του Κοινοβουλίου:

1. Η παράδοση των σχετικών μαθημάτων επιμόρφωσης ανατέθηκε σε εξωτερικούς συμβούλους, όπως αυτό συμβαίνει όσον αφορά την πλειονότητα των μαθημάτων επιμόρφωσης που διοργανώνονται από την Επιτροπή. Αυτή η πρακτική ακολουθείται ως η μόνη λογική εναλλακτική λύση, εφόσον θέλουμε να αποφύγουμε να διατηρούμε εντός της Επιτροπής μία διάρθρωση και ένα προσωπικό διαρκές και πολυάριθμο, πράγμα το οποίο προφανώς θα ήταν πολύ πιο δαπανηρό από την προσφυγή σε συμβασιούχους για συγκεκριμένους σκοπούς και μαθήματα.

Η σύμβαση γι' αυτό το πρόγραμμα επιμόρφωσης ανατέθηκε βεβαίως πληρώντας στο ακέραιο τους κανόνες του δημοσιονομικού κανονισμού. Μια αρχική πρόσκλησηποβολής προσφορών για τις εργασίες αυτές δημοσιεύθηκε τον Απρίλιο του 2001, αξιοποιώντας έναν κατάλογο εταιρειών ο οποίος είχε καταρτισθεί με βάση προηγούμενη πρόσκληση εκδήλωσης ενδιαφέροντος για δράσεις επαγγελματικής κατάρτισης αυτού του είδους(1). Αποτέλεσμα της πρόσκλησης αυτής ήταν να ληφθεί μία μόνο προσφορά η οποία, αφού εξετάσθηκε, απερρίφθη για λόγους αναφερόμενους στην ποιότητα. Στη συνέχεια, ξεκίνησε μία διαδικασία σε διαπραγματευτική βάση, το Σεπτέμβριο του 2001. Τρεις εταιρείες, συμπεριλαμβανομένης της εταιρείας που είχε ανεπιτυχώςποβάλει προσφορά στην αρχική διαδικασία, κλήθηκαν ναποβάλουν προτάσεις για την εν λόγω δράση. Ελήφθησαν στη συνέχεια δύο προτάσεις, καθόσον μία από τις κληθείσες εταιρείες αρνήθηκε να συμμετάσχει στη διαδικασία. Το ποσό που καταβλήθηκε για τη σύμβαση αυτή βασιζόταν στο αποτέλεσμα της πρόσκλησηςποβολής προσφορών. Το κόστος προπαρασκευαστικών ενεργειών ανήλθε σε 76 000 ευρώ. Το κόστος παροχής των μαθημάτων ανέρχεται σε 900 ευρώ ανά μισή ημέρα συνεδρίασης. Το συνολικό κόστος του πρώτου μέρους ανήλθε μέχρι σήμερα στο ποσό των 328 000 ευρώ. Εάν τα Αξιότιμα Μέλη του Κοινοβουλίου θελήσουν να προβούν σε συγκρίσεις με αντίστοιχες πρακτικές των κρατών μελών, θα ανακαλύψουν μάλλον ότι αυτά τα στοιχεία κόστους δεν είναιπερβολικά.

2. Τα κριτήρια ανάθεσης της συμβάσεως ήταν τα ίδια και για τις δύο διαδικασίες στις οποίες αναφερόταν συγκεκριμένα ότι η ανάθεση του έργου αυτού θα γινόταν στην οικονομικά προσφορότερη προσφορά λαμβανομένωνπόψη:

- του κόστους για την Επιτροπή και ιδίως της τιμής, και

- της ποιότητας της προτεινόμενης προς παροχήπηρεσίας, ενόψει των απαιτήσεων και των λεπτομερειών της συγγραφήςποχρεώσεων.

Διευκρινιζόταν επίσης ότι η ποιότητα επρόκειτο να αξιολογηθεί με βάση κυρίως:

- την ποιότητα και τα προσόντα των προσώπων που θα παρέδιδαν τα μαθήματα — το κριτήριο αυτό μετρούσε για 35 στους 100 βαθμούς, με ελάχιστο απαιτούμενο τους 21 βαθμούς·

- τις μεθοδολογικές προτάσεις — το κριτήριο αυτό μετρούσε για 20 στους 100 βαθμούς, με ελάχιστο απαιτούμενο τους 12 βαθμούς·

- τα μέτρα ελέγχου της ποιότητας - το κριτήριο μετρούσε για 20 στους 100 βαθμούς, με ελάχιστο απαιτούμενο τους 12 βαθμούς·

- τη γενική ποιότητα της τυπικής παρουσίασης και του σχετικούλικού τεκμηρίωσης που θα παραδιδόταν κατά την παρουσίαση των μαθημάτων — το κριτήριο αυτό μετρούσε για 25 στους 100 βαθμούς, με ελάχιστο απαιτούμενο τους 15 βαθμούς.

Η ποιοτική αξιολόγηση των προτάσεων έγινε σε δύο στάδια:

- Πρώτον, μία ανάλυση των φακέλων προσφοράς των διαγωνιζομένων εταιρειών, χρησιμοποιώντας τα ανωτέρω κριτήρια 1, 2 και 3·

- Δεύτερον, κλήθηκαν οι εταιρείες να παρουσιάσουν προφορικά τις προτάσεις τους ενώπιον μιας επιτροπής αξιολόγησης. Στο στάδιο αυτό χρησιμοποιήθηκε το ανωτέρω κριτήριο 4.

Έγινε η εφαρμογή των κριτηρίων και η επακόλουθη βαθμολόγηση.

Η Επιτροπή διαβιβάζει τα στοιχεία που ζητήθηκαν σχετικά με την έκθεση αξιολόγησης, απευθείας στα Αξιότιμα Μέλη του Κοινοβουλίου και στη Γραμματεία του Κοινοβουλίου.

3. Η πρώτη εκδοχή του μέρους 1 προέβλεπε συνεδρίες μιας ολόκληρης ημέρας, σύμφωνα με τη διαδραστική τεχνική, με σκοπό την επεξήγηση της ΕΕΣ. Η ιδέα ήταν να δημιουργηθούν ομάδεςπαλλήλων διαφόρων βαθμών κατά τρόπο που να προάγεται ο διάλογος μεταξύπαλλήλων όλων των βαθμών και κατηγοριών. Η απήχηση της προσέγγισης αυτής ήταν κακή ήδη από την αρχή κυρίως εξαιτίας κάποιας εχθρότητας απέναντι στη χρησιμοποιούμενη τεχνική διδασκαλίας. Όταν από τις αντιδράσεις στα μαθήματα φάνηκε ότι αυτά δεν αντιστοιχούσαν στις προσδοκίες, δόθηκαν αμέσως οδηγίες για τη λήψη, χωρίς καθυστέρηση, διορθωτικών μέτρων. Η δήλωση των Αξιότιμων Μελών του Κοινοβουλίου ότι οιπεύθυνεςπηρεσίες καθυστέρησαν τόσο δεν αντιστοιχεί στα πραγματικά γεγονότα.

Μετά από διακοπή 48 ωρών, αναθεωρήθηκε εκ βάθρων η διάθρωση των μαθημάτων, με την επιλογή μιας παραδοσιακής τεχνικής διδασκαλίας. Καθώς αυτό σήμαινε εγκατάλειψη της προσέγγισης ομαδικής συζήτησης του θέματος, ο παρουσιαστής έγινε περισσότερο δάσκαλος, και ένας εκπρόσωπος της Γενικής Διεύθυνσης Προσωπικού και Διοίκησης συμμετείχε τακτικά στις συνεδριάσεις, είτε στο τέλος τους, δηλαδή την ώραποβολής ερωτήσεων, είτε καθόλη τη διάρκειά τους, εάν οι επιμέρους Γενικές Διευθύνσεις το θεωρούσαν αναγκαίο. Η νέα, περισσότερο παραδοσιακή προσέγγιση, σήμαινε ότι η διάρκεια παράδοσης του μαθήματος μειωνόταν σε μισή ημέρα.

4. Η αναθεωρημένη μορφή των μαθημάτων αποτέλεσε αντικείμενο αξιολόγησης. Από έρευνες που πραγματοποιήθηκαν στο τέλος κάθε μιάς των συνεδριάσεων απεδείχθη, ότι αντίθετα προς την εντύπωση που δημιουργείται από την ερώτηση των Αξιοτίμων Μελών του Κοινοβουλίου, μια μεγάλη πλειοψηφία των παρόντων (80 %) δήλωσαν ότι καταλάβαιναν καλύτερα τις κυριότερες πτυχές της ΕΕΣ και 75 % των συμμετεχόντων ανέφεραν, μετά την παρουσίαση, ότι κατανοούσαν το δικό τους ρόλο στο πλαίσιο της ΕΕΣ. Πάντως, η Επιτροπή δεν αρκείται να δηλώσει την ικανοποίησή της για τις απαντήσεις αυτές και θα καταβάλλει συνεχείς προσπάθειες για περαιτέρω βελτιώσεις. Ωστόσο, οι απαντήσεις αυτές στις ευρύτερες έρευνες των αντιδράσεων, αντανακλούν μία μετριοπαθή στάση του προσωπικού βασιζόμενη στις προσωπικές εμπειρίες των ερωτηθέντων. Αποκλίνει βέβαια σημαντικά από τη γνώμη επί της οποίας φαίνεται να βάσισαν την ερώτησή τους τα Αξιότιμα Μέλη του Κοινοβουλίου.

5. Το νέο σύστημα αξιολόγησης συνιστά μία καινοφανή προσέγγιση για την Επιτροπή και αποτελεί μια μείζονα πρόκληση. Θεωρήθηκε συνεπώς επιβεβλημένη η παροχή της κατάλληλης επιμόρφωσης για την καθοδήγηση του προσωπικού — προς το δικό του συμφέρον — όσον αφορά την κατανόηση και αφομοίωση των στόχων και των μηχανισμών του νέου συστήματος. Για το λόγο αυτό, η Ανακοίνωση της Επιτροπής της 30ής Οκτωβρίου 2001(2) για τη μεταρρύθμιση της πολιτικής προσωπικού συνιστούσε τη διοργάνωση της ενδεδειγμένης επιμόρφωσης, η οποία να συνδέεται άμεσα με τη θέση σε εφαρμογή, από το 2003, του συστήματος της Έκθεσης Εξέλιξης της Σταδιοδρομίας, καιπεδείκνυε περαιτέρω τη διοργάνωση των μαθημάτων για όλα τα μέλη του προσωπικού, τους αξιολογητές, τους άλλους προσυπογράφοντες και τους προϊσταμένους των διοικητικών μονάδων ανθρώπινων πόρων.

(1) ΕΕ S 151 της 7.8.1998.

(2) Τελικές κατευθυντήριες γραμμές για την Έκθεση εξέλιξης της σταδιοδρομίας (αξιολόγηση του προσωπικού) και τις προαγωγές, 30 Οκτωβρίου 2001, παράρτημα 8 της συνολικής δέσμης μέτρων για τη μεταρρύθμιση της πολιτικής προσωπικού, SEC(2001)1697/78.